**Patientforeningen Lungekræft**

**Referat fra generalforsamlingen lørdag d. 6. april 2019 kl. 12.50 på Best Western Hotel Svendborg**

Formand Lisbeth Søbæk Hansen bød velkommen til de 79 fremmødte medlemmer. Hun orienterede om, at vores ambassadør Julie Christiansen desværre havde meldt afbud på grund af sygdom. Med baggrund i Persondataloven blev forsamlingen spurgt, om det var i orden at fotografere dem til bladet, og hvis ikke, så gøre opmærksom på det.

**Dagsorden ifølge vedtægter:**

**1. Valg af dirigent og stemmetællere**

Som dirigent blev Torsten Højmark Hansen fra Frivillighed valgt, og stemmetællere blev Gitte Jensen og Pia Vinther Larsen. Torsten Højmark Hansen takkede for valget og konstaterede, at generalforsamlingen var lovligt indvarslet. Gav derefter ordet til Lisbeth.

**2. Formandens beretning samt godkendelse heraf**

Lisbeth aflagde beretningen, som kan læses på vores hjemmeside. Beretningen blev godkendt med applaus.

**3. Fremlæggelse af regnskab samt godkendelse heraf**

Lisbeth gennemgik det omdelte regnskab, der var ingen spørgsmål. Det blev godkendt med applaus.

**4. Behandling af indkomne forslag**

Der var ikke indkommet nogen forslag.

**5. Valg til bestyrelsen**

**5a Valg af medlemmer til bestyrelsen**

Natascha Søbæk Hansen blev genvalgt for 2 år

Hanne Tews Blikdorf blev valgt for 1 år

Birgitte Findinge blev valgt for 2 år

Michala Kjærud blev valgt for 2 år

**5b Valg af suppleanter til bestyrelsen**

Kirsten Frederiksen

**6. Fremlæggelse af budget samt fastsættelse af kontingent**

Lisbeth gennemgik budgettet og gjorde opmærksom på, at vi mangler svar og beløb på flere af vores ansøgninger. Sagde også, at de højst prioriterede ting i året er generalforsamling og International Lungekræftdag. Budgettet blev taget til efterretning med applaus.

Kontingentet fortsætter uændret, dette også med applaus.

**7. Fastsættelse af dato for næste års generalforsamling**

Næste års generalforsamling afholdes den 4. og 5. april 2020. Lokaliteten er endnu ikke valgt.

**8. Eventuelt**

Lisbeth takkede tre specifikke medlemmer for at have ydet en ekstraordinær hjælp til foreningen, takkede også de afgåede bestyrelsesmedlemmer Birgit og Thea for deres indsats i bestyrelsesarbejdet.

Der blev spurgt fra salen omkring Silkeborg-modellen. Det gav en lang diskussion om ventetider, behandlingstider, svartider og forskelligheder blandt hospitaler og regioner. Lisbeth kunne fortælle, at der kommer en artikel omkring Silkeborg-modellen i vores blad Nyt om Lungekræft næste gang det udkommer.

Lisbeth og dirigenten takkede for god ro og orden under generalforsamling.

Ref.: Jytte Lawsen

Dirigent: Torsten Højmark Hansen

Formand: Lisbeth Søbæk Hansen